Mirindal

An mirindal sarong simpleng pagkakan sa Habagatan nin Europa, partikularmente an España (erenda sa Galicia, benendar sa Catalan), Portugal (lanche o minde) asin Italia (merenda), saka an Hispanikong Amerika, Filipinas (merienda/merienda), North Africa (Morocco), asin Brazil (lanche o fanda). Sa parate ginigibo sa hapon, pinapano kaiyan an kakulangan nin pagkakan sa pag - oltanan kan pangodtohan na pagkakan asin kan pamanggihan, na katumbas nin tsa na hapon sa mga nasyon na Ingles an tataramon; o sa pag - oltanan nin pamahawan asin pangudto.   Iyan simpleng pagkakan na sa parate kompuesto nin prutas, tinapay, kuki, yogurt, asin iba pang sangkayaw na may kaibang tagok, gatas, mainit na tsokolate, kape, o iba pang inomon.

Bisto ini sa mga Argentine asin Uruguayans na magkakan nin merienda tuyong mga 5pm, sa pag-ultanan kan pangudtohan asin pamanggihan. Iyan sa pankagabsan kompuesto nin (tea, mate, kape, cocido, etc.) asin braked na sangkayaw (scons, tinapay, toats, cake, cauras, etc.), na sa parate may kaibang dolce de leche, tangguli, mantikilya o jam.

Sa Pilipinas, an mirindal (Filipino: meryenda)  iyo sarong termino na pankagabsan na kompwesto nin duwang pagkakan na magian: an enot iyo an sarong pagkakan sa pagkaaga na puedeng katimbang nin ikaduwang pamahaw; an ikaduwa iyo an katumbas kan tsaa sa pagkahapon. An Mirindal na ginigibo sa amay na pagkabanggi sa pagsolnop nin saldang bago o panribay sa pamanggihan iyo inaapod na mereinda cena. Sa urog na pinalawig na sentido, an merienda iyo an ano man na klase nin putahe o sangkayaw na mas sadit na parte kisa sa tradisyonal na "hustong pagkakan" na kompuesto nin bagas asin magkakomplementong panira (kun dai ginigibo an merienda bilang pamahaw na pangodto o merienda cena), padesan nin malipot o mainit na inomon (sa parate kape).  An ordinaryong kakanon mahamis man o matagok, poon sa mga tinapay asin pastries (parating pandesal), mga pandolse asin mahamis, kakanon sa tinampo, sagkod mga pansit.

Sa mga parteng baybayon kan Croatia, Slovenia, asin sa islang Griego nin Corfu, iyan inaapod na marenda, sarong pagkakan na kinakakan sa pag - oltanan nin pamahaw asin pangudto.  Sa parate iyan magian na sangkayaw, siring sa sanwits o tohat, na kinakakan sa panahon nin pagpahingalo sa trabaho.

 Toltolan